| "Se mustamies"Hausmylly |
| --- |
| Singlen "Se mustamies" kansikuva |
| Singlen tiedot |
|  A-puoli | "Se Mustamies (Vokaali Schysteemi Mix)Se Mustamies (Schatsit Schissään Mix)" |
|  B-puoli | "Se Mustamies (Remixlintu Versio)" |
|  Äänitetty  | 1991 |
|  Julkaistu | 1991 |
|  Formaatti | EP, singlelevy |
|  Tyylilaji | elektroninen musiikki, huumorimusiikki |
|  Levy-yhtiö | Power Records |

ÄäninäyteSe mustamiesAlle 10%:n näyte kappaleesta.Äänitiedostojen kuunteluohjeet

**Se mustamies** on Hausmyllyn vuonna 1991 levytetty musiikkikappale. Kappale oli saman vuoden myydyin single Suomessa, ja pysyi singlelistan ensimmäisellä sijalla 10 viikkoa.

Julkaisut
---------

Kappale julkaistiin EP-levynä ja singlelevynä. EP-levy sisältää kappaleen alkuperäisen version lisäksi kaksi remixversiota. Lisäksi se julkaistiin julkaisuvuonna yhtyeen albumilla *Remix Schysteemi*. Vuonna 1994 kappaleesta tehtiin uusi remixversio, joka julkaistiin singlenä kappaleen "Kaiken saat" kanssa sekä kokoelmalevyllä *HauStoori 90–94!*. Yhtyeen vuonna 2004 julkaistulle *15 vuotta – suuri puberteettikokoelma* -kokoelmalevylle kappaleesta julkaistiin miksattu versio alkuperäisestä kappaleesta.

EP-levyn kappaleet
------------------

1. Se Mustamies (Vokaali Schysteemi Mix) – 3.42
2. Se Mustamies (Schatsit Schissään Mix) – 3.42
3. Se Mustamies (Remixlintu Versio) – 6.15

Kappaleen sanoitukset
---------------------

Kappaleessa lauletaan valkoihoisten miesten näkemystä naisista, jotka rakastuvat tummaihoisiin miehiin, ja saavat heistä myös parhaan mahdollisen seksuaalisen nautinnon.

> »Mikä siinä mustassa viehättää, onko mustalla valkoista pidempää?» 
> 
> 

Kappaleen kertosäe "*Me halutaan olla neekereitä*" on lainattu Kake Singersin kappaleesta "*Me halutaan olla neekereitä*".

> »Miksi naiset aina rakastuvat miehiin mustiin? Me halutaan olla neekereitä, halutaan olla.» 
> 
> 

Kappaleen aihe on katsottu nykypäivänä rasistiseksi. Yhtyeen jäsenen Hannu "Enzo" Pulk­ki­sen mukaan yhtyeen nykyisillä keikoilla kappaletta on esitetty vain, jos se tapahtuman järjestäjälle on sopinut. Yhtye itse on kuvaillut kappaletta "ylityslauluksi" afroafrikkalaisille miehille, mutta siitä huolimatta yhtyeen jäsenet leimattiin rasisteiksi. Yhtyeen jäsenen Jari Karjalaisen mukaan "Muusikot ja kriitikot eivät arvioissaan kuulleet kappaleessaan mitään hyvää tai edistyksellistä, vaikka se oli uraauurtava soundeiltaan ja toteutukseltaan.".

Lähteet
-------

1. 1 2  Ylitalo, Marko: Hausmyllyn laulaja antoi mahtavan äänensä Big Brotherille ja Kelalle *Helsingin Sanomat*.  3.3.2018. Viitattu 25.3.2018.
2. 1 2  Se mustamies (vokaali) *Fono.fi - Äänitetietokanta*. Viitattu 15.1.2023.
3. ↑  Remix Schysteemi *Fono.fi - Äänitetietokanta*. Viitattu 15.1.2023.
4. ↑  Haus-Mylly – Se Mustamies *discogs.com*. Viitattu 15.1.2023. (englanniksi)
5. ↑  Hausmylly – Kaiken Saat *discogs.com*. Viitattu 15.1.2023. (englanniksi)
6. ↑  Se mustamies (2004 mix) *Fono.fi - Äänitetietokanta*. Viitattu 15.1.2023.
7. ↑  Hausmylly: Hausmylly 15 vuotta: Suuri puberteettikokoelma. Helsinki: EMI Finland, 2004. Albumin kansipaperi.
8. 1 2  Korhonen, Jussi: Hannu "Enzo" Pulk­ki­nen joi Take Thatin viinat Ke­ra­val­la vuonna 1993 – Lauan­tai­na hau­ki­pu­taa­lais­tu­nut Haus­myl­ly-täh­ti kon­ser­toi ou­lu­lai­sen kirp­pu­to­rin park­ki­pai­kal­la ja kokee sen kun­nia-asiak­si *Kaleva*.  4.6.2021. Viitattu 15.1.2023.